《送李殿省赴任常熟》
宋代·黄鉴

吴山紫翠倚晴空，潘令风流向此中。
雨饱公田方稼稔，春生香径杂葩红。
彩舻衔尾凌波驶，頳鲤骈头薦俎丰。
玉季情深重暌索，南云延脰接飞鸿。

作者简介：宋建州浦城人，字唐卿。真宗大中祥符八年进士。历太常博士、国史院编修官。曾预修《两朝国史》，同修《三朝宝训》。文词为同乡杨亿所称道，入其门下，由是知名。累擢直集贤院，以母老出通判苏州。编录有《杨文公谈苑》。